Diari Oficial de la Generalitat Valenciana


Sumari del DOGV 7457, del 03-02-2015 (2015/740)

Convocatòria i bases del concurs oposició per a la provisió d'una plaça de tècnic d'administració general.
----------------------------------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/740


Data del document
:   26-01-2015

Organisme emissor
:   Ajuntament de Salem

Tipus de document
:   Anunci

Descriptors 

:   * Salem
    * concurs administratiu

Convocatòria i bases del concurs oposició per a la provisió d'una plaça de tècnic d'administració general. [2015/740]  
Mitjançant la Resolució d'Alcaldia de data 26 de gener de 2015, s'ha procedit a l'aprovació de la convocatòria i les bases per a la provisió, com a funcionari de carrera, d'una plaça de tècnic d'administració general, mitjançant el sistema de concurs oposició, com segueix a continuació:  
  
Bases  
  
Primera. Objecte de la convocatòria  
És objecte de la present convocatòria la provisió en propietat d'una plaça de tècnic d'administració general mitjançant el sistema de concurs oposició, en torn lliure.  
La referida plaça s'inclou en l'oferta pública d'ocupació corresponent a l'exercici de l'any 2014, aprovada per la Resolució d'Alcaldia de data 19 de desembre de 2014, i publicada en el Butlletí Oficial de la Província de València número 310, de data 31 de desembre de 2014, i en el Diari Oficial de la Comunitat Valenciana número 7433, de data 30 de desembre de 2014. Està enquadrada en la plantilla de funcionaris, grup A, subgrup A1, escala d'administració general, subescala tècnica, classe tècnic superior, denominació tècnic d'administració general. Nombre de vacants: 1.  
La plaça referida està adscrita a la Secretaria-Intervenció i les funcions que té encomanades, entre altres, són les següents: funcions de gestió, estudi i proposta de nivell administratiu de caràcter superior en relació amb les matèries jurídiques i econòmiques la tramitació de les quals corresponga a l'Ajuntament.  
  
Segona. Publicitat de la convocatòria i les seues bases  
La convocatòria s'anunciarà en el Diari Oficial de la Comunitat Valenciana, i es farà pública en el tauler d'anuncis de l'Ajuntament de Salem. Se n'inserirà un extracte en el Boletín Oficial del Estado.  
La llista provisional d'admesos i exclosos, el lloc, la data i l'hora del començament de les proves selectives, així com la composició del tribunal i la data de constitució d'aquest, es publicarà en el Diari Oficial de la Comunitat Valenciana i en el tauler d'anuncis de l'Ajuntament.  
Els successius anuncis relatius al procediment de selecció es publicaran en el tauler d'anuncis de l'Ajuntament, en la web municipal i, si escau, en els taulers d'anuncis habilitats a aquest efecte.  
No s'efectuaran notificacions individuals. Els aspirants a les proves objecte d'aquesta convocatòria quedaran assabentats del desenvolupament del procés, mitjançant les publicacions pertinents en el tauler d'anuncis d'aquest Ajuntament.  
  
Tercera. Condicions d'admissió d'aspirants  
Per a poder participar en els processos selectius serà necessari reunir els requisits següents :  
a) Tenir la nacionalitat espanyola o una altra que, conforme al que es disposa en l'article 57 de l'EBEP, permeta l'accés a l'ocupació pública.  
En els supòsits assenyalats en l'article 57 de l'EBEP, s'haurà d'acompanyar a la sol·licitud, document que acredite les condicions que s'al·leguen.   
b) Tenir complits 16 anys i no excedir de l'edat màxima de jubilació forçosa.  
c) Posseir la capacitat funcional per a l'acompliment de les tasques.  
d) No haver sigut separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari de cap administració pública o òrgan constitucional o estatutari de les comunitats autònomes, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca en els mateixos termes en el seu estat l'accés a l'ocupació pública.  
e) Estar en possessió del títol de llicenciat, enginyer, arquitecte o equivalent o bé trobar-se en condicions d'obtenir-lo en la data en què finalitze el termini de presentació d'instàncies, que haurà d'acreditar-se mitjançant el justificant del pagament de les taxes per a l'obtenció del corresponent títol. En el supòsit de títols obtinguts en l'estranger s'ha d'estar en possessió de la credencial que acredite la seua homologació. L'equivalència, convalidació o homologació del títol haurà de ser degudament acreditada pels aspirants en el moment de la presentació de la instància, mitjançant certificat expedit a aquest efecte per l'administració competent en cada cas. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades a l'empara de les disposicions de dret comunitari.  
Les persones amb discapacitat seran admeses en igualtat de condicions amb els altres aspirants, sense que s'establisquen exclusions per limitacions psíquiques o físiques sinó en els casos en què siguen incompatibles amb l'acompliment de les tasques o funcions corresponents. Així mateix, quan prèviament ho hagen sol·licitat en la instància, el tribunal adaptarà en la mesura que siga possible el temps i mitjans de realització dels exercicis de manera que gaudisquen d'igualtat d'oportunitats. En tal cas, hauran d'aportar el dictamen tècnic facultatiu emès per l'òrgan tècnic de qualificació del grau de discapacitat, acreditant de forma fefaent la/s deficiència/s que hagen donat origen al grau de discapacitat reconegut, a l'efecte que el tribunal puga valorar la procedència o no de la concessió de l'adaptació sol·licitada.  
Tots els requisits hauran de complir-se en l'últim dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com a funcionari de carrera.  
  
Quarta. Forma i termini de presentació d'instàncies  
Per a participar en les corresponents proves d'accés, s'haurà d'emplenar la sol·licitud i el full d'autobaremació de mèrits que figura com a model en l'annex II d'aquestes bases. També serà facilitada en les dependències municipals.  
Les sol·licituds en què es requerix prendre part en les corresponents proves d'accés i en què els aspirants faran constar que reuneixen les condicions exigides en les presents bases per a la plaça a la qual s'opta, així com si escau, la necessitat d'adaptació assenyalada en la base anterior, s'adreçaran a l'alcalde president de l'Ajuntament de Salem, i es presentaran, en el termini de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado, en el Registre General de l'Ajuntament, situat en la plaça de la Pau, número 1, de Salem, o en qualsevol de les formes establides en l'article 38.4 de la Llei de Règim Jurídic de les Administracions Públiques i del Procediment Administratiu Comú. Si la sol·licitud no es presentara en el Registre General de l'Ajuntament sinó en altres registres admissibles, s'haurà de remetre fax, dins del termini de presentació, al número 810 138 637, en què s'indicarà aquesta circumstància i s'identificarà l'aspirant per a la seua admissió.  
Les sol·licituds presentades a través de les oficines de Correus, a les quals s'adjuntarà la documentació necessària ja compulsada pels òrgans competents, hauran d'anar en sobre obert per a ser datades i segellades pel personal d'aquest organisme abans de ser certificades.  
La sol·licitud haurà d'anar acompanyada per:  
- Fotocòpia del DNI o document equivalent, en cas de tractar-se d'estrangers o nacionals d'estats membres de la Unió Europea.  
- Curriculum vitae de l'aspirant.  
- Full d'autobaremació de mèrits.  
- Fotocòpia de la titulació exigida.  
- Memòria exigida en la base setena. La falta de presentació de la memòria per part de l'aspirant dins del termini de presentació de sol·licituds suposarà la seua automàtica exclusió del procediment de selecció. Així mateix, si la memòria presentada no compleix els requisits establits en la base setena, també es produirà l'exclusió automàtica de l'aspirant.  
- Fotocòpia de la documentació acreditativa dels mèrits que s'al·leguen per a la fase de concurs.  
- En el cas de sol·licitar adaptació necessària per a la realització de les proves, fotocòpia del dictamen tècnic facultatiu emés per l'òrgan tècnic de qualificació del grau de discapacitat, que acredite de forma fefaent la/s deficiència/s que hagen donat origen al grau de discapacitat reconegut, a l'efecte que el tribunal puga valorar la procedència o no de la concessió de l'adaptació sol·licitada.  
En cas que la documentació assenyalada es presente de forma presencial en el Registre de l'Ajuntament de Salem, les fotocòpies s'acompanyaran dels documents originals a l'efecte de la seua compulsa llevat que es troben ja compulsades pels organismes competents. En cas d'optar per altres formes de presentació, les fotocòpies hauran d'estar ja compulsades pels organismes competents.   
  
Cinquena. Admissió d'aspirants  
Expirat el termini de presentació de sol·licituds, l'Alcaldia dictarà resolució en el termini de màxim d'un mes, en què declararà aprovada la llista provisional d'admesos i exclosos. En aquesta resolució, que es publicarà en el Diari Oficial de la Comunitat Valenciana i en el tauler d'edictes de l'Ajuntament, constarà si escau la causa d'exclusió, i concedirà un termini de 10 dies hàbils per a esmenar els defectes que hagen motivat l'exclusió.  
En la mateixa publicació es farà constar el dia, l'hora i el lloc en què hauran de realitzar-se les proves, així com la designació del tribunal i la data de constitució d'aquest.  
Conclòs el termini de reclamacions i esmenes, aquestes seran estimades o desestimades mitjançant la resolució de l'Alcaldia que elevarà a definitiva la llista d'admesos i exclosos i es publicarà en el tauler d'anuncis de l'Ajuntament i en la web municipal. Aquesta publicació servirà de notificació a l'efecte d'impugnacions i recursos.  
  
Sexta. Tribunal qualificador  
El tribunal qualificador estarà constituït per:  
- President  
- Secretari  
- Tres vocals  
El tribunal estarà format per funcionaris de carrera de qualsevol administració pública.  
La designació dels membres del tribunal, que inclourà la dels respectius suplents, es farà pública en el Diari Oficial de la Comunitat Valenciana i en el tauler d'anuncis de l'Ajuntament.  
La seua composició serà predominantment tècnica i els membres del tribunal hauran de posseir titulació o especialització iguals o superiors a les exigides per a l'accés a la plaça convocada.  
El tribunal podrà disposar la incorporació als seus treballs d'assessors especialistes, per a totes o algunes de les proves. Aquests assessors es limitaran a l'exercici de les seues especialitats tècniques, i basant-se exclusivament en les quals col·laboraran amb el tribunal i tindran veu però no vot.  
El tribunal no podrà constituir-se ni actuar sense l'assistència de la meitat més un dels seus membres, titulars o suplents indistintament, i estarà facultat per a resoldre qualsevol dubte o incidència que poguera sorgir durant la celebració de l'oposició, i per a prendre acords i dictar quantes normes siguen necessàries per al bon ordre i resultat d'aquestes.  
  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si una vegada constituït el tribunal i iniciada la sessió, s'absenta el president, aquest designarà, entre els vocals concurrents, el que el substituirà durant la seua absència.  
Si els membres del tribunal qualificador, una vegada iniciades les proves de l'oposició o les qualificacions dels mèrits del concurs, cessen en els càrrecs en virtut dels quals van ser designats, continuaran exercint les funcions corresponents en els tribunals fins que finalitze totalment el procediment selectiu que es tracte.  
  
Setena. Procediment de selecció i desenvolupament dels processos  
Procediment de selecció  
El procediment de selecció dels aspirants constarà de les següents fases:  
- Oposició.  
- Concurs.  
La fase d'oposició suposarà el 60 % de la puntuació total del procediment, i la fase de concurs, el 40 % de la puntuació total.  
La valoració de la fase de concurs no determinarà, en cap cas per si mateixa, el resultat del procés selectiu.  
Fase d'oposició  
La fase d'oposició serà prèvia a la de concurs. Consistirà en la realització de diverses proves d'aptitud, eliminatòries i obligatòries per als aspirants, i es qualificarà fins a un màxim de 60 punts, sent eliminats els aspirants que no arriben a un mínim de 30 punts. La puntuació de cadascun dels exercicis es trobarà calculant la mitjana aritmètica de les puntuacions atorgades per cadascun dels membres del tribunal.  
  
Els aspirants seran convocats en crida única, sent exclosos de l'oposició els qui no compareguen, excepte causa de força major degudament acreditada i lliurement apreciada pel tribunal.  
En qualsevol moment el tribunal podrà requerir els opositors perquè acrediten la seua personalitat.  
Els candidats hauran d'acudir proveïts del DNI o, en defecte d'això, passaport.  
Finalitzada la fase d'oposició, el tribunal procedirà a valorar els mèrits i serveis dels aspirants que hagen sigut considerats com a aptes en la citada fase d'oposició.  
Les proves de l'oposició seran les següents:  
A) Consistirà en la contestació per escrit d'un qüestionari de 60 preguntes tipus test, sobre matèries relacionades amb el temari annex.  
Cada pregunta comptarà amb quatre respostes alternatives, només una de les quals serà la correcta. La durada de la prova serà com a màxim d'una hora i 30 minuts. Les respostes errònies es valoraran negativament amb una penalització tal que per cada tres respostes errònies es descomptarà una correcta. Les respostes en blanc no penalitzaran.  
  
Es qualificarà de 0 a 26, sent necessari per a aprovar obtenir una qualificació de 13 punts.  
B) Consistirà en la contestació de tres supòsits teoricopràctics de curta extensió, de caràcter jurídic i de caràcter econòmic, relatius a tasques la realització de les quals correspon a la plaça objecte de la convocatòria i relacionats amb el temari annex.  
Durant el desenvolupament de la prova els aspirants podran en tot moment fer ús de textos legals sense comentaris dels quals acudisquen proveïts, excepte llibres de formularis, manuals, treballs, articles doctrinals, casos pràctics resolts i col·leccions de jurisprudència.  
En aquesta prova es valorarà fonamentalment la sistemàtica en el plantejament, com també la formulació de conclusions i el coneixement i adequada explicació de la normativa vigent.  
La durada de la prova serà fixarà pel tribunal atenent el contingut d'aquesta, i serà com a màxim d'una hora i 30 minuts. Es qualificarà de 0 a 26. És necessari per a aprovar obtenir una qualificació de 13 punts.  
  
C) Consistirà en la valoració directa pel tribunal, d'una memòria que haurà de presentar-se per duplicat exemplar i en sobre tancat dins del termini inicial de presentació de sol·licituds. Constarà cadascuna d'aquestes d'un mínim de 40 fulls i un màxim de 60 fulls escrits a ordinador (interlineació senzilla i font Arial o Times New Roman de grandària 12), per una sola cara, de conformitat amb el que s'estableix a continuació:  
Prenent com a exemple un ajuntament d'un municipi de menys de 500 habitants real o fictici, cal elaborar una memòria que tracte els següents temes per als quals els membres de la corporació sol·liciten el corresponent assessorament per part del tècnic d'administració general:  
  
- Anàlisi de l'estructura organitzativa, que abastarà l'elaboració d'una anàlisi estratègica mitjançant la tècnica d'anàlisi DAFO, un esquema o dibuix en el qual es represente l'estructura organitzativa actual de l'ajuntament, en què s'assenyalaran els principals problemes que té quant a la seua estructura i propostes de millora relacionades amb el disseny organitzatiu, així com proposta relativa al mètode de valoració de llocs de treball a utilitzar per a l'elaboració d'una relació de llocs de treball.  
- En relació a la implantació d'un sistema de gestió de la qualitat, i prenent com a exemple la tramitació d'un expedient de reclamació de responsabilitat patrimonial a l'ajuntament, se sol·licita l'elaboració d'un diagrama del procés, la seua descripció, així com la identificació del rol del tècnic d'administració general en la tramitació d'aquest, els clients, tant interns com externs, els proveïdors i els grups d'interès que cal atendre.  
- Se sol·licita l'assessorament del tècnic d'administració general per a dur a terme l'avaluació directiva del govern local pel que fa als 33 grans indicadors de la norma UNE 66304 i per a la redacció d'un pla de millora de nivell directiu.  
Es qualificarà de 0 a 8, sent necessari per a aprovar obtenir una qualificació de 4 punts.  
La qualificació de la fase oposició serà la suma de les puntuacions obtingudes en les proves citades.  
Juntament amb el resultat de les proves de la fase d'oposició, el tribunal exposarà al públic la relació d'aspirants que passe a la fase de concurs.  
Fase de concurs  
Es qualificarà fins a un màxim de 40 punts.  
A) Formació: fins a 20 punts.  
D'acord amb el barem següent :  
A.1) Titulacions. Fins a un màxim de 2 punts.  
Per estar en possessió d'una titulació universitària superior, diferent a l'al·legada per a participar en la convocatòria, sempre que tinga estricta relació amb la plaça objecte de la convocatòria: 2 punts.  
A.2) Cursos de formació. Fins a un màxim de 16 punts.  
Per la realització de cursos de formació i/o perfeccionament, d'un mínim de 20 hores lectives, o equivalent si es tractara de crèdits, impartits per administracions públiques, col·legis professionals, FVMP, FEMP, sindicats, etc., desenvolupats en el marc de la formació contínua o degudament homologats i relacionats amb el temari d'aquesta convocatòria i les funcions a desenvolupar. Es valorarà segons el parer del tribunal en la forma següent: 0,4 punts per curs.  
A.3) Coneixements de valencià. Fins a un màxim de 2 punts.  
Acreditat mitjançant certificat oficial expedit per la Junta Qualificadora de Coneixements de Valencià, de manera que la valoració d'un grau superior exclou la de l'inferior.  
Coneixements orals, 0,50 punts  
Coneixements grau Elemental, 1 punt  
Coneixements grau Mitjà, 1,50 punts  
Coneixements grau Superior, 2 punts  
B) Experiència: Fins a 20 punts.  
D'acord amb el barem següent :  
- Per cada any o fracció superior a sis mesos de serveis efectius prestats en places en les administracions locals en virtut del mateix títol o categoria que l'exigit en aquesta plaça, la denominació de la qual i contingut siga similar o coincident amb la plaça objecte de la convocatòria: 4 punts.  
- Per cada any o fracció superior a sis mesos de serveis efectius prestats en places en altres administracions públiques en virtut del mateix títol o categoria que l'exigit en aquesta plaça, la denominació de la qual i contingut siga similar o coincident amb la plaça objecte de la convocatòria: 2 punts.  
- Per cada any o fracció superior a sis mesos de serveis efectius prestats en el sector privat en plaça per a la qual s'exigisca el mateix títol o en la mateixa categoria, amb contingut similar o coincident amb la plaça objecte de la convocatòria: 1 punt.  
L'experiència en les administracions públiques s'acreditarà mitjançant certificat expedit pel corresponent registre de personal, pel secretari o funcionari que el substituïsca, en la qual ha de constar amb claredat el vincle laboral o relació jurídica i els períodes treballats, sense que es valoren aquells justificants que no complisquen aquestes condicions, o mitjançant el corresponent contracte i les seues possibles pròrrogues o nomenament, havent de constar el vincle laboral o relació jurídica i els períodes treballats.  
Per a acreditar l'experiència en l'activitat privada s'exigirà un certificat d'empresa, en el qual s'especifique el temps efectivament treballat expressant data d'alta i baixa, així com les funcions realitzades, grup de cotització i la categoria professional, o bé el contracte junt amb les seues corresponents pròrrogues. A més, en tots dos casos s'adjuntarà necessàriament la vida laboral del treballador.  
En el cas dels treballadors autònoms, treballadors per compte propi i professions liberals, s'haurà d'aportar document oficial que acredite tot l'anteriorment exposat (alta IAE, vida laboral, etc.).  
Octava. Qualificació  
La qualificació final serà la suma dels punts obtinguts en la fase d'oposició i l'obtinguda en la fase de concurs.  
  
Novena. Relació d'aprovats i nomenament  
Una vegada acabada la qualificació dels aspirants, el tribunal proposarà el nomenament de l'aspirant que haja superat la fase d'oposició i la fase de concurs amb major puntuació.  
La resolució de nomenament serà adoptada per l'Alcaldia a favor de l'aspirant proposat pel tribunal, que haurà de prendre possessió o incorporar-se dins del termini en què s'establisca.  
La condició de funcionari de carrera s'adquireix pel compliment successiu dels requisits següents :  
a) Superació del procés selectiu.  
b) Nomenament per l'òrgan o autoritat competent, que serà publicat en el diari oficial corresponent.  
c) Acte d'acatament de la Constitució i, si escau, de l'estatut d'autonomia corresponent i de la resta de l'ordenament jurídic.  
d) Presa de possessió dins del termini que s'establisca.  
  
Deu. Incompatibilitats  
L'aspirant proposat quedarà subjecte, si escau, al compliment de les prescripcions contingudes en la Llei 53/1984, de 26 de desembre, sobre incompatibilitats del personal al servei de les administracions públiques, i altra normativa aplicable.  
  
Onze. Incidències  
La present convocatòria i tots els actes administratius que es deriven d'aquesta i de les actuacions dels òrgans de selecció podran ser impugnats de conformitat amb allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com, si escau, en la Llei 29/1988, de 13 de juliol, reguladora de la jurisdicció contenciós administrativa.  
  
En tot allò no previst en les presents bases i en els seus annexos, regirà el que estableixen els preceptes següents:  
Llei 7/2007, de 12 d'abril, de l'Estatut Bàsic de l'Empleat Públic. Preceptes bàsics de la Llei 30/1984, de 2 d'agost, de Mesures per a la Reforma de la Funció Pública, en la seua redacció actual. Llei 7/1985, de 2 d'abril, reguladora de les bases del règim local. Reial Decret Legislatiu 781/1986, de 18 d'abril, pel qual s'aprova el text refós de les bases del règim local, en el que no es trobe derogat per la Llei 7/2007, de 12 d'abril. Preceptes bàsics del Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local. Llei 10/2010, d'ordenació i gestió de la funció pública valenciana. Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la Funció Pública Valenciana. Preceptes no bàsics del Reial Decret 896/1991, de 7 de juny. Preceptes no bàsics de la Llei 30/1984, de 2 d'agost, de Mesures per a la Reforma de la Funció Pública, en la seua redacció actual. Reial Decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat. La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. La Llei 29/1998, de 13 de juny, reguladora de la jurisdicció contenciosa administrativa. Les restants disposicions reglamentàries sobre la matèria.  
  
  
  
Salem, 26 de gener de 2015.- L'alcalde: Fernando Hernández Orts.  
  
  
  
ANNEX I  
Temari  
  
1. Estat social i democràtic. Models, polítiques i problemes actuals de l'Estat del benestar.  
2. La transició espanyola a la democràcia. El consens constitucional de 1978. La consolidació democràtica.  
3. Governs, partits i sistemes de partits en l'Espanya democràtica. Societat civil i grups d'interès a Espanya. Participació política i ciutadania.  
4. La Constitució Espanyola de 1978. La constitucionalització del principi d'estabilitat pressupostària.  
5. Drets i deures fonamentals. La seua protecció i suspensió. La Corona.  
6. Les Corts Generals. Regulació i funcionament de les càmeres: reglaments parlamentaris. El Defensor del Poble i el Tribunal de Comptes.  
7. El Govern en el sistema constitucional espanyol. El president del Govern. El control parlamentari del Govern. La Llei del Govern: composició, organització i funcions.  
8. El poder judicial. Regulació constitucional de la justícia. La Llei Orgànica del Poder Judicial. La Llei de Demarcació i de Planta Judicial. El Consell General del Poder Judicial. L'organització de l'Administració de Justícia a Espanya. Conflictes de jurisdicció i de competència.  
  
9. El Tribunal Constitucional en la Constitució i en la seua llei orgànica.  
10. L'Administració pública en la Constitució. El dret administratiu bàsic dictat en virtut de l'article 149.1.18 de la Constitució. El desenvolupament legal dut a terme per les comunitats autònomes.  
11. L'Administració general de l'Estat. Llei d'Organització i Funcionament de l'Administració General de l'Estat i normativa de desenvolupament. Estructura departamental i òrgans superiors. Organització territorial de l'Administració general de l'Estat. Delegats i subdelegats del Govern. Directors insulars.  
12. Formes d'organització territorial de l'Estat. L'Estat autonòmic. Naturalesa jurídica i principis. Formes d'accés a l'autonomia en la Constitució espanyola.  
13. El procés estatutari: estatuts d'autonomia i la seua reforma. Organització política i administrativa de les comunitats autònomes. Sistema de la distribució de competències i relacions entre l'Estat i les comunitats autònomes. La Comunitat Autònoma Valenciana. El seu estatut d'autonomia. Institucions d'autogovern.  
14. L'Administració local: entitats que la integren. Evolució de la normativa bàsica de règim local. El marc competencial de les entitats locals.  
15. L'Administració instrumental. Els organismes públics. Organismes autònoms i entitats públiques empresarials. Societats mercantils i fundacions públiques. La gestió per agències.  
16. La Unió Europea: origen i evolució. Procés d'integració d'Espanya. Institucions i organismes de la Unió Europea. La unió econòmica i monetària.  
17. Comitè de les Regions. Congrés de Poders Locals i Regionals d'Europa. Cooperació i associacionisme internacional de les entitats locals. Carta Europea de l'Autonomia Local. Posició i significació en l'ordenament jurídic espanyol.  
18. L'ordenament juridicoadministratiu: el dret de la Unió Europea: tractats i dret derivat. La Constitució. Lleis estatals i autonòmiques. Tipus de disposicions legals. Tractats internacionals. El reglament: concepte i classes. La potestat reglamentària. Procediment d'elaboració. Límits. El control de la potestat reglamentària.  
19. L'administrat versus ciutadà: concepte i classes. Capacitat dels ciutadans i causes modificatives. L'Estatut del Ciutadà: drets subjectius i interessos legítims, diferències entre tots dos conceptes i obligacions.  
  
20. L'acte administratiu. Concepte. Elements. Classes. Requisits: la motivació i forma.  
21. Eficàcia dels actes administratius: principi de autotutela declarativa. Condicions. Notificació. Publicació. Aprovació per una altra administració. La demora i retroactivitat de l'eficàcia. Executivitat dels actes administratius. Coacció administrativa directa. La via de fet.  
  
22. Invalidesa de l'acte administratiu. Nul·litat de ple dret i anul·labilitat. El principi de conservació de l'acte administratiu. Revisió d'actes i disposicions per la pròpia Administració. Acció de nul·litat, procediment, límits. Declaració de lesivitat. Revocació d'actes. Rectificació d'errors materials o de fet.  
23. Disposicions generals sobre els procediments administratius i normes reguladores dels diferents procediments. Iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes. Singularitats del procediment administratiu de les entitats locals.  
  
24. Terminació del procediment. Obligació de resoldre. Contingut de la resolució expressa: principis de congruència i de no-agreujament de la situació inicial. Terminació convencional. La falta de resolució expressa: règim del silenci administratiu. Desistiment i renúncia. Caducitat.  
25. Recursos administratius: principis generals, actes susceptibles de recurs administratiu i regles generals de tramitació. Classes de recursos. Reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
26. Jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu. El procediment i la finalització d'aquest: les sentències.  
27. Potestat sancionadora. Procediment sancionador i les seues garanties. Mesures sancionadores administratives. Potestat sancionadora local.  
28. Contractes del sector públic: objecte i àmbit de la Llei de Contractes del Sector Públic. Tipus de contractes del sector públic. Contractes subjectes a regulació harmonitzada. Règim jurídic dels contractes administratius i els de dret privat. Actes separables. Principis generals de la contractació del sector públic: racionalitat, llibertat de pactes i contingut mínim, perfecció i forma, règim d'invalidesa dels contractes i recurs especial en matèria de contractació.  
29. Les parts en els contractes del sector públic. Òrgans de contractació. Capacitat i solvència dels contractistes. Prohibicions. Classificació. La successió del contractista.  
30. Preparació dels contractes per les administracions públiques. El preu, el valor estimat. Revisió de preus. Garanties en la contractació del sector públic.  
31. Classes d'expedients de contractació. Procediments i formes d'adjudicació de contractes. Criteris d'adjudicació. Perfeccionament, formalització, execució i modificació de contractes administratius. Prerrogatives de l'Administració. Extinció. Cessió de contractes i subcontractació.  
32. Contracte d'obres. Contracte de concessió d'obra pública. Contracte de gestió de serveis públics.  
33. Contracte de subministraments. Contracte de serveis. Contracte de col·laboració entre el sector públic i privat.  
34. Expropiació forçosa. Subjectes, objecte i causa. Procediment general. Garanties jurisdiccionals. Reversió expropiatòria. Tramitació d'urgència. Procediments especials.  
35. La responsabilitat de l'Administració pública. L'acció i el procediment administratiu en matèria de responsabilitat. La responsabilitat patrimonial de les autoritats i personal al servei de les administracions públiques.  
36. El patrimoni de les administracions públiques. Propietats públiques: tipologia. El domini públic: concepte, naturalesa i elements. Afectació i mutacions demanials. Règim jurídic del domini públic. Utilització: reserva i concessió. El patrimoni privat de les administracions públiques.  
37. El règim local: significat i evolució històrica. L'Administració local en la Constitució. El principi d'autonomia local: significat, contingut i límits.  
38. Fonts del dret local. Regulació bàsica de l'Estat i normativa de les comunitats autònomes en matèria de règim local. Incidència de la legislació sectorial sobre el règim local. La potestat reglamentària de les entitats locals: reglaments i ordenances. Procediment d'elaboració. Reglament orgànic. Bans.  
39. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i autonòmica. La població municipal. Padró d'habitants. Estatut dels veïns. Drets dels estrangers.  
40. Organització municipal. Òrgans necessaris: alcalde, tinents d'alcalde, Ple i Junta de Govern Local. Òrgans complementaris: comissions informatives i altres òrgans. Grups polítics i regidors no adscrits. Participació veïnal en la gestió municipal. El consell obert. Altres règims especials. Especialitats del règim organicofuncional en els municipis de gran població.  
41. Competències municipals: sistema de determinació. Competències pròpies, delegades i competències diferents de les pròpies. La sostenibilitat financera de la hisenda local com a pressupost de l'exercici de les competències. Convenis sobre exercici de competències i serveis municipals. Els serveis mínims.  
42. La província com a entitat local. Organització i competències. La cooperació municipal. Relacions entre comunitats autònomes i diputacions provincials. Règims especials. Les illes: consells i cabildos insulars. Coordinació en la prestació de determinats serveis per les diputacions provincials. Entitats locals d'àmbit inferior al municipi. Comarques. Mancomunitats de municipis. Àrees metropolitanes. Consorcis: règim jurídic.  
43. Sistema electoral local. Causes d'inelegibilitat i incompatibilitat. Elecció de regidors i alcaldes. Elecció de diputats provincials i presidents de diputacions provincials. Elecció de consellers i presidents de cabildos i consells insulars. Moció de censura i qüestió de confiança en l'àmbit local. Recurs contenciós electoral. Estatut dels membres electius de les corporacions locals.  
44. Règim de sessions i acords dels òrgans de govern local. Actes, certificacions, comunicacions, notificacions i publicació d'acords. El Registre de Documents. Utilització de mitjans telemàtics.  
45. Formes d'acció administrativa de les entitats locals. El foment: estudi especial de les subvencions. L'activitat de policia: intervenció administrativa local en l'activitat privada. Autoritzacions administratives: les seues classes. El règim de les llicències. La comunicació prèvia i la declaració responsable.  
46. La iniciativa econòmica de les entitats locals i la reserva de serveis en favor de les entitats locals. El servei públic en les entitats locals. Concepte. Formes de gestió dels serveis públics locals. Les formes de gestió directa i indirecta. Concessió de serveis públics.  
  
47. El patrimoni de les entitats locals: béns i drets que ho conformen. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. Les forests veïnals en mà comuna.  
  
48. Evolució històrica de la legislació urbanística espanyola: des de la Llei del Sòl de 1956 fins al text refós de 2008. El marc constitucional de l'urbanisme. La doctrina del Tribunal Constitucional. Competències de l'Estat, de les comunitats autònomes i de les entitats locals.  
  
49. El dret financer: concepte i contingut. La hisenda local en la Constitució. Règim jurídic de les hisendes locals: criteris inspiradors del sistema de recursos i principis pressupostaris.  
50. El pressupost general de les entitats locals: concepte i contingut. Les bases d'execució del pressupost. Elaboració i aprovació del pressupost general. Pròrroga pressupostària.  
51. L'estructura pressupostària. Crèdits del pressupost de despeses: delimitació, situació i nivells de vinculació jurídica. Modificacions de crèdit: classes, concepte, finançament i tramitació.  
52. L'execució del pressupost de despeses i d'ingressos: les seues fases. Pagaments a justificar. Bestretes de caixa fixa. Despeses de caràcter plurianual. Tramitació anticipada de despeses. Els projectes de despesa. Despeses amb finançament afectat: desviacions de finançament.  
53. La liquidació del pressupost. Tramitació. Romanents de crèdit. El resultat pressupostari: concepte, càlcul i ajustos. Romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals. La consolidació pressupostària.  
54. Estabilitat pressupostària i sostenibilitat financera. Principis generals. Objectius d'estabilitat pressupostària, de deute públic i de la regla de despesa per a les corporacions locals: establiment i conseqüències associades al seu incompliment. Els plans economicofinancers: contingut, tramitació i seguiment. Plans d'ajust i de sanejament financer. Subministrament d'informació financera de les entitats locals.  
  
55. La tresoreria de les entitats locals. Règim jurídic. Principi d'unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediments i mitjans de pagament. El compliment del termini en els pagaments: el període mitjà de pagament. L'estat de conciliació.  
56. La planificació financera. Pla de tresoreria i pla de disposició de fons. La rendibilització d'excedents de tresoreria. Operacions de tresoreria. El risc de tipus d'interès i de canvi en les operacions financeres.  
  
57. La comptabilitat de les entitats locals i els seus organismes autònoms: models normal, simplificat i bàsic. Instruccions dels models normal i simplificat de comptabilitat local: estructura i contingut. Particularitats del model bàsic.  
58. El compte general de les entitats locals: contingut, formació, aprovació i rendició. Una altra informació a subministrar al Ple, als òrgans de gestió, als òrgans de control intern i a altres administracions públiques.  
59. Marc integrat de control intern (COSO). Concepte de control intern, i la seua aplicabilitat al sector públic. Control intern de l'activitat economicofinancera de les entitats locals i els seus ens dependents. La funció interventora: àmbit subjectiu, àmbit objectiu i modalitats. Objeccions.  
60. Els controls financer, d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma d'exercici del control financer. Les normes d'auditoria del sector públic.  
  
61. Control extern de l'activitat economicofinancera del sector públic local. Fiscalització de les entitats locals pel Tribunal de Comptes i els òrgans de control extern de les comunitats autònomes. Les relacions del Tribunal de Comptes i els òrgans de control extern de les comunitats autònomes. La responsabilitat comptable: concepte i règim jurídic.  
62. Els recursos en el marc de la legislació de les hisendes locals: de municipis, províncies i altres entitats locals. Règims especials. Ingressos de dret privat. Subvencions i altres ingressos de dret públic.  
  
63. Gestió, liquidació i recaptació dels recursos de les hisendes locals. Devolució d'ingressos indeguts. Procediment de recaptació en període voluntari i executiu. Revisió en via administrativa dels actes de gestió tributària dictats per entitats locals.  
64. La participació de municipis i províncies en els tributs de l'Estat i de les comunitats autònomes. Cooperació econòmica de l'Estat i de les comunitats autònomes a les inversions de les entitats locals. Fons de la Unió Europea per a entitats locals.  
65. Drets constitucionals dels empleats públics. Polítiques d'igualtat i contra la violència de gènere en les administracions públiques.  
66. Personal al servei de les entitats locals: classes i règim jurídic. Instruments d'organització del personal: plantilles i relacions de llocs de treball. Instruments reguladors dels recursos humans: oferta d'ocupació, plans d'ocupació i altres sistemes de racionalització. L'accés a les ocupacions locals: sistemes de selecció i provisió.  
  
67. Drets dels funcionaris locals. Drets individuals. Carrera administrativa i a les retribucions. Deures dels funcionaris locals. Règim disciplinari. Règim de responsabilitat civil, penal i patrimonial. Règim d'incompatibilitats.  
68. Règim jurídic dels funcionaris d'habilitació amb caràcter nacional. Els llocs de treball de secretaria, intervenció i tresoreria.  
69. Els principis de l'organització administrativa: la competència i les seues tècniques de translació. La jerarquia, la coordinació i el control. Conflicte d'atribucions.  
70. Relacions interadministratives. Principis. Col·laboració, cooperació i coordinació. La substitució i la dissolució de corporacions locals. Impugnació d'actes i acords locals i exercici d'accions.  
  
71. Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana.  
72. Instruments d'intervenció en el mercat del sòl. Els patrimonis públics de sòl. Règim jurídic del patrimoni municipal del sòl.  
  
73. Intervenció administrativa en l'edificació o ús del sòl. L'autorització administrativa prèvia a través de la llicència urbanística: règim jurídic i silenci administratiu. Altres tècniques autoritzatòries: la comunicació prèvia o la declaració responsable. Les ordres d'execució. Deures de conservació i règim de la declaració de ruïna.  
74. La inspecció urbanística. Protecció de la legalitat urbanística. Obres sense autorització administrativa o contràries a les seues condicions. Autoritzacions il·legals. Restauració de la legalitat urbanística. Infraccions i sancions urbanístiques.  
75. Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana.  
76. Els diferents nivells de la hisenda pública. Distribució de competències i models de finançament. Finançament de les comunitats autònomes.  
77. Tributs locals: principis. Potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. Establiment de recursos no tributaris.  
78. La inspecció dels tributs. Actuacions inspectores. Infraccions i sancions tributàries. Procediment d'inspecció tributària. La inspecció dels recursos no tributaris.  
79. Impost sobre béns immobles. Gestió cadastral i gestió tributària. Impost sobre activitats econòmiques. Impost sobre vehicles de tracció mecànica.  
80. Impost sobre construccions, instal·lacions i obres. Impost sobre l'increment del valor dels terrenys de naturalesa urbana.  
81. El crèdit local. Classes d'operacions de crèdit. Naturalesa jurídica dels contractes: tramitació. Operacions de crèdit a llarg termini. Operacions de crèdit a curt termini. Concessió d'avals per les entitats locals.  
  
82. Activitat subvencional de les administracions públiques. Procediments de concessió i gestió de les subvencions. Reintegrament de subvencions. Control financer. Infraccions i sancions administratives en matèria de subvencions.  
83. Competències de les entitats locals en matèria de medi ambient urbà. Parcs i jardins públics. Protecció contra la contaminació acústica, lumínica i atmosfèrica en les zones urbanes. El control ambiental d'activitats en la normativa sectorial d'aplicació. Gestió dels residus urbans en la legislació sectorial d'aplicació. Proveïment d'aigua i evacuació i tractament de les aigües residuals.  
  
84. Competències municipals en matèria de serveis socials. Instruments de cooperació i coordinació interadministrativa en matèria de serveis socials.  
85. Abast de les competències locals en matèria d'educació. Obligacions de les entitats locals en matèria de protecció del patrimoni historicoartístic.  
86. El dret del treball. El contracte de treball. Drets i deures de treballadors i empresaris. El salari. Modalitats de la contractació laboral. Sindicació i representació. Convenis col·lectius. Conflictes col·lectius.  
  
87. Les noves orientacions de la gestió pública. Gestió del coneixement en les administracions públiques. Administració electrònica. Participació ciutadana. Transparència i accés a la informació.  
88. La planificació de la gestió pública. La planificació estratègica i operativa. La seua aplicació als governs locals.  
89. El pressupost com a instrument de planificació, d'administració i gestió i com a mecanisme general de coordinació. Cicle pressupostari i fases. Estabilitat pressupostària i sostenibilitat financera.  
  
90. Planificació de recursos humans: instruments. Selecció, formació i avaluació dels recursos humans.  
91. La racionalització d'estructures i processos per a l'orientació a resultats en suport a la millora contínua. La gestió de la qualitat en les administracions públiques.  
92. Sistemes d'informació per a la direcció i la gestió. La informació com a recurs per a l'Administració pública. La protecció de les dades de caràcter personal.  
  
ANNEX II  
Sol·licitud  
  
Sol·licitud per a participar en la convocatòria d'una plaça de tècnic d'administració general, de naturalesa funcionarial  
  
(Nom i cognoms) ..., titular del DNI ..., amb domicili en el carrer ..., de .... província de ... CP, telèfons ..., compareix i  
  
EXPOSA  
Que té coneixement de la convocatòria per a cobrir una plaça de tècnic d'administració general, de naturalesa funcionarial, pel procediment de concurs oposició, publicada en el Diari Oficial de la Comunitat Valenciana número ..., de data ...  
Que manifesta reunir les condicions exigides en la convocatòria per a ser admés/sa a aquesta, la qual cosa acredita mitjançant la documentació que s'adjunta.  
Que al dors indica els mèrits per a la fase de concurs.  
Per tot l'exposat,  
  
SOL·LICITA:  
Que accepte la present sol·licitud i admeta a qui subscriu a la realització de les proves de concurs oposició de la plaça ressenyada més amunt.  
  
(Sol·licita adaptació: Sí\_\_ No\_\_)  
(Data i signatura)  
  
ALCALDIA DE L'AJUNTAMENT DE SALEM  
  
  
  
  
Full d'autobaremació  
  
Mèrits per a la fase de concurs: màxim 40 punts  
  
Experiència: Total: ...  
  
Formació: Total: ...  
  
Altres titulacions: ...  
  
Coneixements de valencià: ...  
  
Cursos de formació: ...  
   
Denominació del curs Impartit per: Nre. hores Punts  
   
   
   
   
   
   
   
  
  
(Ampliar la taula en funció dels cursos)